Diari Oficial de la Generalitat Valenciana


Sumari del DOGV 6027, del 03-06-2009 (2009/6306)

RESOLUCIÓ de 18 de maig de 2009, de la consellera de Turisme i presidenta de l'Agència Valenciana del Turisme, per la qual es fixen els indicadors mínims previstos en l'article 7 del Decret 71/2000, de 22 de maig, del Consell.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6027

Data del DOGV
:   03-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/6306


Data del document
:   18-05-2009

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * regió turística
    * indicador econòmic
    * municipi
    * reglament administratiu
    * estadística de turisme
    * turisme
    * cooperació administrativa

RESOLUCIÓ de 18 de maig de 2009, de la consellera de Turisme i presidenta de l'Agència Valenciana del Turisme, per la qual es fixen els indicadors mínims previstos en l'article 7 del Decret 71/2000, de 22 de maig, del Consell. [2009/6306]  
Des de l'aprovació del Decret 71/2000, de 22 de maig, del Consell, pel qual es va desplegar la Llei 3/1998, de 21 de maig, de la Generalitat, de Turisme de la Comunitat Valenciana, pel que fa als convenis que poden subscriure's entre els Municipis Turístics de la Comunitat Valenciana, l'administració turística autonòmica ha compensat financerament l'increment de la despesa a la qual han hagut de fer front estos municipis, derivada precisament de la seua condició de turístics.  
L'esmentada norma reglamentària preveu, respecte del procediment aplicable als Convenis per a la Compensació Financera que, anualment l'Agència Valenciana del Turisme fixarà els indicadors mínims aplicables a les despeses derivades de l'esforç financer addicional realitzat pels esmentats municipis, a fi de poder determinar el component addicional compensable.  
Com en ocasions anteriors, per a establir els esmentats indicadors mínims s'han tingut en compte factors demogràfics i economicopressupostaris dels municipis, i per tal d'aconseguir un repartiment equitatiu dels fons, s'ha conclòs la necessitat de procedir a realitzar una modificació a l'alça dels indicadors aplicables als municipis de més de 100.000 habitants en les partides 2, 3, i 5, així com determinar uns indicadors sensiblement superiors en la partida 4 per als municipis que compten amb més de 2.000 habitants. Per l'especial naturalesa turística de la partida 1, es continua mantenint l'indicador de 0 euros per habitant per a tots els municipis.  
Per tot el susdit, de conformitat amb el que establix l'article 7 de l'esmentat Decret 71/2000, de 22 de maig, del Consell, així com en l'article 5, del Decret 209/2004, de 8 d'octubre, del Consell, pel qual s'aprova el Reglament de l'Agència Valenciana del Turisme, resolc:  
Primer  
Establir els trams de població per nombre d'habitants següents:  
- Municipis fins a 2.000 habitants.  
- Municipis entre 2.001 i 25.000 habitants.  
- Municipis entre 25.001 i 50.000 habitants.  
- Municipis entre 50.001 i 100.000 habitants.  
- Municipis amb més de 100.000 habitants.  
Segon  
Fixar, per a les despeses de l'exercici 2008, els indicadors mínims següents, a partir dels quals es puga obtindre el component addicional a estimar en cada una de les partides compensables:  
1. Per a les despeses derivades de la prestació dels servicis propis de les oficines d'informació turística, en el seu concepte post-venda, que no hagen sigut objecte d'un altre tipus de finançament per part d'algun organisme públic, es considerarà component addicional la quantitat que resulte de l'indicador de 0 euros per habitant.  
2. Per a les despeses derivats de manteniment i conservació dels recursos turístics de tipus ecològic i mediambiental, que no hagen sigut objecte d'un altre tipus de finançament per part d'algun organisme públic, els indicadors següents:  
- Municipis fins a 2.000 habitants: 0 euros per habitant.  
- Municipis entre 2.001 i 25.000 habitants: 4 euros per habitant.  
- Municipis entre 25.001 i 50.000 habitants: 6 euros per habitant.  
- Municipis entre 50.001 i 100.000 habitants: 7 euros per habitant.  
- Municipis amb més de 100.000 habitants: 25 euros per habitant.  
3. Per a les despeses derivades del manteniment i conservació de recursos turístics de tipus historicoartístic i cultural, que no hagen sigut objecte d'un altre tipus de finançament per part d'algun organisme públic, els indicadors següents:  
- Municipis fins a 2.000 habitants: 0 euros per habitant.  
- Municipis entre 2.001 i 25.000 habitants: 5 euros per habitant.  
- Municipis entre 25.001 i 50.000 habitants: 6 euros per habitant.  
- Municipis entre 50.001 i 100.000 habitants: 7 euros per habitant.  
- Municipis amb més de 100.000 habitants: 25 euros per habitant.  
4. Per a les despeses de policia i seguretat ciutadana, que no hagen sigut objecte d'un altre tipus de finançament per part d'algun organisme públic, els indicadors següents:  
- Municipis fins a 2.000 habitants: 6 euros per habitant.  
- Municipis entre 2.001 i 25.000 habitants: 80 euros per habitant.  
- Municipis entre 25.001 i 50.000 habitants: 85 euros per habitant.  
- Municipis entre 50.001 i 100.000 habitants: 95 euros per habitant.  
- Municipis amb més de 100.000 habitants: 120 euros per habitant.  
5. Per a les actuacions extraordinàries en matèria de neteja viària i del mobiliari urbà, que no hagen sigut objecte d'un altre tipus de finançament per part d'algun organisme públic i la finalitat de les quals siga clarament turística, els indicadors següents:  
- Municipis fins a 2.000 habitants: 6 euros per habitant.  
- Municipis entre 2.001 i 25.000 habitants: 80 euros per habitant.  
- Municipis entre 25.001 i 50.000 habitants: 85 euros per habitant.  
- Municipis entre 50.001 i 100.000 habitants: 95 euros per habitant.  
- Municipis amb més de 100.000 habitants: 120 euros per habitant.  
A este component addicional s'aplicarà posteriorment el percentatge que determine la Llei de Pressupostos de la Generalitat per a l'exercici 2010.  
Tercer  
Amb independència de la seua publicació en el Diari Oficial de la Comunitat Valenciana, notifique'u la present Resolució a cada un dels municipis declarats turístics de la Comunitat Valenciana.  
Contra la present resolució, que posa fi a la via administrativa, podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la publicació o de la seua notificació, d'acord amb el que establix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, previ requeriment, si fa el cas, tal com disposen els articles 44 i 46 de la Llei 29/1998, de 13 de juliol, Reguladora de la Jurisdicció contenciosa administrativa.  
València, 18 de maig de 2009.- La consellera de Turisme i presidenta de l'Agència Valenciana del Turisme: Angélica Such Ronda.